Diari Oficial de la Generalitat Valenciana


Sumari del DOGV 9535, del 16-02-2023 (2023/1291)

RESOLUCIÓ de 25 de gener de 2023, de la Conselleria d'Hisenda i Model Econòmic, per la qual s'accepta la cessió gratuïta de l'ús del bé de titularitat municipal situat al carrer Calderón de la Barca, número 73, de Nules, per a destinar-lo a dependències judicials.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1291


Data del document
:   25-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2023, de la Conselleria d'Hisenda i Model Econòmic, per la qual s'accepta la cessió gratuïta de l'ús del bé de titularitat municipal situat al carrer Calderón de la Barca, número 73, de Nules, per a destinar-lo a dependències judicials. [2023/1291]  
L'Ajuntament de Nules, en l'Acord de 23 de febrer de 2017 va aprovar la cessió a favor de la Generalitat d'un immoble al carrer Calderón de la Barca, núm. 73, d'aquesta localitat per a destinar-lo a dependències judicials.  
A proposta de la Conselleria de Justícia, Administració Pública, Reformes Democràtiques i Llibertats Públiques, el 24 de març de 2017, es van iniciar els tràmits legals oportuns per a l'acceptació de la cessió.  
  
Mitjançant un certificat de 14 de desembre de 2022, de la Direcció General de Modernització i Relacions amb l'Administració de Justícia, consta que els compromisos derivats de la cessió estan inclosos dins de la programació de la Conselleria de Justícia, Interior i Administració Pública.  
L'article 44 de la Llei 14/2003, de 10 d'abril, de patrimoni de la Generalitat estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets, en virtut de transferència o cessió administrativa, porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic de l'Administració de justícia i adscrit a la Conselleria de Justícia, Interior i Administració Pública, a la qual correspon la seua administració, defensa i conservació.  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de Nules de l'immoble de seixanta-set metres i huitanta-un decímetres quadrats de superfície situat al carrer Calderón de la Barca, núm. 73, d'aquesta localitat, que limita per la seua dreta amb els hereus de Consuelo Bigorra Canós i germana; per l'esquerra amb Sebastián i María del Carmen Prior Arámbul i fons, resta de finca.  
Consta inscrit en el Registre de la Propietat de Nules 3 al tom 1404, llibre 334, foli 197, finca 37797, inscripció 1a.  
Referència cadastral: 4240845QG8654S5512QE.  
La parcel·la s'accepta lliure de càrregues, gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament s'efectua amb la condició de destinar l'immoble a la ubicació dels jutjats. La cessió serà per un termini de vint anys a comptar des de la notificació de la present resolució. Aquesta cessió es prorrogarà automàticament per pròrrogues successives d'un any fins a un màxim de 30 anys, inclòs el període inicial, sempre que no siga denunciada per cap de les parts amb una antelació d'almenys sis mesos.  
  
Tercer  
Les obres de construcció i adaptació a l'ús previst hauran d'estar finalitzades abans del termini de dos anys (prorrogables) comptant a partir de l'acceptació de la cessió. En el moment en què s'ultime aquest termini haurà d'iniciar-se la implantació de l'ús i el destí haurà de mantindre's durant tot el temps de cessió.  
  
Quart  
En cas d'incompliment dels fins per als quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament a la conselleria competent en matèria de patrimoni es tramitarà per aquesta el corresponent expedient. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari general de béns i drets de la Generalitat.  
  
Cinqué  
El dret d'ús sobre l'immoble haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic de l'Administració de justícia i adscrit a la Conselleria de Justícia, Interior i Administració Publica, a la qual corresponen les competències demanials sobre aquest, incloses la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Sisé  
Notificar aquesta resolució a l'ajuntament cedent així com a la conselleria proponent i procedir a la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte, de conformitat amb el que es preveu en l'article 116 de la Llei 30/1992, de 26 de novembre, de règim jurídic de les administracions públiques i procediment administratiu comú, sense perjudici que es puga exercir qualsevol altre que s'estime procedent.  
  
València, 25 de gener de 2023.- La directora general del Sector Públic i Patrimoni: Isabel Castelló García (p. d. Resolució de 8 de juny de 2022; DOGV núm. 9360, de 13.06.2022).